ନିର୍ଭୟା ଦୋଷୀଙ୍କ ଆୟୁ ଟିକେ ବଢିଗଲା, କିନ୍ତୁ ସରି ଆସୁଛି ଦିନ ... ! - Prameya News7\nନିର୍ଭୟା ଦୋଷୀଙ୍କ ଆୟୁ ଟିକେ ବଢିଗଲା, କିନ୍ତୁ ସରି ଆସୁଛି ଦିନ ... !\n3/03/2020 at 1:06 PM\nନୂଆଦିଲ୍ଲୀ ୦୩.୦୩- - ନିର୍ଭୟା ଦୋଷୀଙ୍କୁ ପରବର୍ତ୍ତୀ ନିର୍ଦ୍ଦେଶ ପର୍ଯ୍ୟନ୍ତ ଆଶ୍ବସ୍ତି । ତିନି ତିନିଟି ଡେଥ୍ ୱାରେଣ୍ଟରୁ ତ୍ରାହୀ ଏବଂ ତା ସହ ଡିସେମ୍ବର ୨୦୧୨ର ସେହି ଘୃଣିତ ଅପରାଧର କାର୍ପଟଦାର ମାନଙ୍କ ଜୀବନ ଅବଧି ଅଳ୍ପ କିଛି ଲମ୍ବା ହୋଇଯାଇଛି ।କିନ୍ତୁ ତାହା ଯେ ସରିସରି ଆସୁଛି , ତାହାର ସୂଚନା ସ୍ପଷ୍ଟ । ଶୋମବାର ଶେଷ ମୂହୁର୍ତ୍ତରେ ପୱନ ଗୁପ୍ତା ରାଷ୍ଟ୍ରପତିଙ୍କ ନିକଟରେ କ୍ଷମା ଆବେଦନ କରିବା କାରଣରୁ ୪ ଦୋଷୀଙ୍କ ମୃତ୍ୟୁ ଦଣ୍ଡ ଅଟକିଯାଇଥିବା ଜଣା ଯାଇଛି ।ଯଦିଓ ରା,୍ଟ୍ରପତି ରାମନାଥ କୋବିନ୍ଦ ଗମ ଦୁଷ୍କର୍ମ ମାମଲାର ଅନ୍ୟତମ ଦୋଷୀ ପୱନର କ୍ଷମା ଯାଚିକାକୁ ଅଗ୍ରାହ୍ୟ କରିଛନ୍ତି , କିନ୍ତୁ ଆଇନଗତ କିଛି ନିୟମର ଫାଇଦାରେ ପୁଣି ୪ ଗଣ ଦୁଷ୍କର୍ମକାରୀଙ୍କ ମୃତ୍ୟୁ ଦଣ୍ଡ କାର୍ଯ୍ୟକାରୀ ହେବା ପୂର୍ବରୁ ପୁଣି ଥରେ ଅଟକି ଯାଇଛି ।\nସୋମବାର ଦିଲ୍ଲୀ ଏକ ଅଦାଲତରେ ଥିଲା ଶୁଣାଣି । ତେବେ ଶୁଣାଣି ବେଳେ ଦୋଷୀ ମାନଙ୍କୁ ସେମାନଙ୍କ ସମସ୍ତ ଆଇନଗତ ବିକଳ୍ପର ବ୍ୟବହାର ଲାଗି ସୁଯୋଗ ସପକ୍ଷରେ ମତ ରଖିଥିଲେ କୋର୍ଟ । କହିଥିଲେ, କୌଣସି ଜଣେ ଦୋଷୀ ତାର ଶେଷ ପରିଣତି ଭୋଗିବାପୂର୍ବରୁ ଏହା ମନେ ନକରୁଯେ, ଏ ଦେଶର ଆଇନ ତାକୁ ନିରପେକ୍ଷ ଭାବେ ତାର ସମସ୍ତ ଆଇନଗତ ଅଧିକାର ସବୁକୁ ଉପଭୋଗ ବା ଉପଯୋଗ କରିବାର ସୁଯୋଗ ଦେଇନାହିଁ । ପୂର୍ବରୁ ଫେବୃଆରୀ ୧୭ ତାରିଖରେ କୋର୍ଟ ଦେଇଥିବା ନିର୍ଦ୍ଦେଶରେ ୪ ଦୋଷୀଙ୍କୁ ଫାଶୀ ଲାଗି ମାର୍ଚ୍ଚ ୩ ତାରିଖ ସକାଳ ୬ କୁ ସମୟ ଧାର୍ଯ୍ୟ କରିଥିଲେ ।\nସୋମବାର ଶୁଣାଣି ଆରମ୍ଭରେ ଅତିରିକ୍ତ ସେସନ୍ସ ଜଜ୍ ଧର୍ମେନ୍ଦର ରାଣା ପ୍ରଥମେ ଦୋଷୀ ମାନଙ୍କ ଫାଶୀ ସମୟ ଘୁଞ୍ଚାଇବାକୁ ରାଜି ନଥିଲେ ।କିନ୍ତୁ ଯେତେବେଳେ ତାଙ୍କୁ ସୂଚନା ଦିଆଗଲା କି, ୨୦୧୨ ଗଣ ଦୁଷ୍କର୍ମ ଓ ହତ୍ୟା ମାମାଲାର ଅନ୍ୟତମ ଦୋଷୀ ପୱନ ଗୁପ୍ତା ସୁପ୍ରିମ୍କୋର୍ଟରେ କ୍ୟୁରେଟିଭ୍ ପିଟିସନ ଆଗ୍ରାହ୍ୟ ପରେ ରାଷ୍ଟ୍ରପତିଙ୍କନିକଟରେ କ୍ଷମା ଆବେଦନ କରିଛି , ସେତେବେଳେ ସେ ପରବର୍ତ୍ତୀ ନିର୍ଦ୍ଦେଶ ପର୍ଯ୍ୟନ୍ତ ମୃତ୍ୟୁ ଦଣ୍ଡ ଉପରେ ରହିତା ଦେଶ ଜାରି କରିବା ସହ ଉପରୋକ୍ତ ମତ ରଖିଥିଲେ ।\nସୁପ୍ରିମକୋର୍ଟରେ ପୱନ ଏବଂ ଅକ୍ଷୟଙ୍କ ଆବେଦନକ ଖାରଜ ହେବା ପରେ ପୱନ ପକ୍ଷରୁ ରାଷ୍ଟ୍ରପତିଙ୍କ ନିକଟରେ କ୍ଷମା ପ୍ରାର୍ଥନା କରାଯାଇଥିଲା । ଏ ସଂପର୍କରେ ପୱନଙ୍କ ଓକିଲ ଏ.ପି. ସିଂହ କୋର୍ଟହ୍କୁ ଜଣାଇଥିଲେ । ତାହାପରେ କୋର୍ଟ ଏ ନେଇ ସ୍ପେଶାଲ ପ୍ରସିକ୍ୟୁଟର ଇରଫାନ ଖାନ୍ଙ୍କ ମତମତ ଚାହିଁଥିଲେ। ତେବେ ଇରଫାନ ଖାନ୍ କୋର୍ଟଙ୍କୁ ଆଇନଗତ ଭାବେ ଯଥାର୍ଥ ନିଷ୍ପତ୍ତି ଲାଗି କହିବାବେଳେ, ଦୋଷୀ ପକ୍ଷଙ୍କ ଓକିଲହ୍କର ଲୁଚକାଳି ଖେଳ ବିରୋଧରେ କଠୋର ପଦକ୍ଷେପ ପାଇଁ ଯୁକ୍ତି ରଖିଥିଲେ । ଏପରିକି କୋର୍ଟ ମଧ୍ୟ ପୂର୍ବରୁ ଦୋଷୀଙ୍କ ଓକିଲଙ୍କୁ ବିଭିନ୍ନ ଆଳରେ ଦୋଷୀଙ୍କ କ୍ଷମା ଯାଚିକା ବିଲମ୍ବ ନେଇ ଜବାବ ମାଗିଥିଲେ ।\nଏହା ମଧ୍ୟରେ ଦୋଷୀଙ୍କ କ୍ଷମା ଯାଚିକାକୁ ରାଷ୍ଟ୍ରପତି ଅଗ୍ରାହ୍ୟ କରିଛନ୍ତି । ତଥାପି ଦୋଷୀଙ୍କୁ ସେମାନଙ୍କର ସମସ୍ତ ଆଇନଗତ ବିକଳ୍ପର ବ୍ୟବହାର ସୁଯୋଗ ଦେଇଛନ୍ତି କୋର୍ଟ । ପୂର୍ବରୁ ଅନ୍ୟ ତିନି ଦୋଷୀଙ୍କ ସମସ୍ତ ଆଇନଗତ ବିକଳ୍ପଶେଷ ହୋଇ ସାରିଛି । ଏହି ପରିପ୍ରେକ୍ଷୀରେ ୪ ଦୋଷୀଙ୍କୁ ହୁଏତ ବଞ୍ଚିବାରେ ଆଉ କିଛି ଦିନମିଳିଯାଇଛି । କିନ୍ତୁ ସମୟ ଯେ ସରି ସରି ଆସୁଛି, ତାହା ବେଶ୍ ସ୍ପଷ୍ଟ ।
